Sign in / Join .st0{fill:#34437F;} .st1{fill:#878787;} Monday, January 24, 2022 ikteb hawn… Fittex Draw bejn Gzira United u Valletta li ma kkuntenta li ħadd Minn talk.mt January 23, 2022 Ritratt: Dominic Borg talk.mt Minn Cristian Muscat Gzira United ......1 Valletta ..............1 Gzira United u Valletta temmew fi draw ta' 1-1 peró l-Maroons naqsu li japprofittaw minn vantaġġ numeriku hekk kif il-Beltin lagħbu għal taqsima sħiħa bi player inqas meta fil-bidu tat-tieni taqsima tkeċċielhom il-goalkeeper, Alessandro Guarnone. Fil-veritá kien riżultat li ma kkuntenta lil ħadd. L-ewwel taqsima kienet ferm kwieta karatterizzata minn ħafna logħob f'nofs il-ground, bl-unika azzjoni denja ta' nota tasal biss fl-44 minuta minn Valletta meta Ivan Curjuric kellu free-kick insidjuż li ġie salvat b'diffikultá mill-goalkeeper Darijan Zarkov Radelic. Prattikament kienet taqsima ta' studju li bdiet fuq nota għolja iżda mal-ħin ir-ritmu naqas hekk kif iż-żewġ settijiet ta' players kienu aktar moħħhom li ma jsofrux il-goal. U filwaqt li l-Beltin gaw­dew ħafna mill-pussess tal-ballun iżda mingħajr periklu, il-Maroons għalqu l-ispazji neċessarji u kienu aktar ħfief fil-kontrattakki … iżda l-goalkeeper Alessandro Guarnone ftit li xejn kien mgħajjat fl-azzjoni. Peró, minuta mill-ftuħ tat-tieni taqsima, Valletta ħadu daqqa ta' ħarta kbira meta spiċċaw jilagħbu b'10 playars hekk kif l-istess Guarnone ntwera l-karta l-ħamra wara li ħareġ minn postu biex jinterċetta kull periklu u fit-tentattiv li jagħmel dan waqqa' lil Maxuell Maia li kien deher destinat li jkompli javvanza fil-kaxxa. Minflok Guarnone daħal jilgħab Yenz Cini, b'Lucas Campos, ikun kostrett jissagrifika postu li deher diżappuntant. Mill-free-kick li rriżulta, Cini, mill-ewwel ġie mpenjat hekk kif salva l-free­kick insidjuż mogħti minn Steve Pi­sani. Fil-50 minuta, Gzira resqu viċin iżda l-konklużjoni ta' Zack Scerri spiċċat għoli. Valletta wieġbu fil-75 minuta b'xutt fil-baxx ta' Mario Fontanella li iżda ġie devjat f'corner minn Radelic. Fil-81 minuta huma fetħu l-iskor meta minn azzjoni ta' corner mogħti minn Ivan Curjuric, TRISTON CARUANA għeleb lil Zarkov b'daqqa ta' ras preċiża. Iżda tliet minuti wara, il-Maroons kisbu d-draw meta Antonio Pavic xeħet cross għan-nofs li sab lil MAXUELL MAIA li permezz ta' daqqa ta' ras stupenda tefa' l-ballun wara l-goalkeeper Belti. REFEREES: Jurgen Spiteri, Mark Ciantar RABA' UFF: Matthew Degabriele SKORER: T. Caruana 81 (V), M. Maia 83 (GU) AMMONITI: I. Curjuric, M. Fontanella (V), N. Portelli, J. De Assis, S. Pisani (GU) TKEĊĊA: A. Guarnone 46 (V) Artiklu preċedenti Anzjan ta' 76 sena rrappurtat nieqes Artiklu li jmiss Jerġgħu jipprotestaw biex jingħataw dritt jagħżlu jekk jitlaqqmux jew le ĦALLI RISPOSTA Ħassar ir-risposta Jekk jogħġbok ikteb il-kumment tiegħek! Jekk jogħġbok iktebismek hawn Daħħalt l-indirizz elettronliku tiegħek mhux corrett Jekk jogħġbok ikteb l-indirizz elettroniku tisgħek hawn